**Ministru kabineta noteikumu projekta**

**„Valsts budžeta finansējuma aprēķināšanas un piešķiršanas kārtība programmas „Latvijas skolas soma” īstenošanai no 2018.gada 1.septembra līdz 2018.gada 31.decembrim” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts „Valsts budžeta finansējuma aprēķināšanas un piešķiršanas kārtība programmas „Latvijas skolas soma” īstenošanai no 2018.gada 1.septembra līdz 2018.gada 31.decembrim” (turpmāk – noteikumu projekts) izstrādāts, izpildot likuma „Par valsts budžetu 2018. gadam” 59.pantā paredzēto deleģējumu Ministru kabinetam un nosaka kārtību, kādā aprēķina un piešķir valsts budžeta finansējumu programmas „Latvijas skolas soma” (turpmāk – Programma) īstenošanai no 2018.gada 1.septembra līdz 2018.gada 31.decembrim izglītības iestāžu, kuras īsteno vispārējās un profesionālās izglītības programmas, dibinātājiem, kā arī Programmas attiecināmās izmaksas un finansējuma izlietošanas nosacījumus. Noteikumu projekta mērķis ir nodrošināt, ka valsts noteiktā mācību satura un procesa ietvaros katrs izglītojamais klātienē pieredz, izzina un iepazīst Latviju, aptverot tradicionālās kultūras vērtības un mūsdienīgās izpausmes caur mūziku, skatuves mākslu, vizuālo mākslu, literatūru, kino, arhitektūru, dizainu, kultūras mantojumu, t.sk., nemateriālo, Latvijas vēstures un kultūrvides piemēriem.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā rīcības plāna 68.3.apakšpunkts.Likuma „Par valsts budžetu 2018.gadam” 59.pants, kurā paredzēts deleģējums Ministru kabinetam noteikt kārtību, kādā aprēķina un piešķir valsts budžeta finansējumu programmas īstenošanai no 2018.gada 1.septembra līdz 2018.gada 31.decembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 3.maija rīkojuma Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā rīcības plāna 68.3.apakšpunktā noteikts uzdevums izveidot Programmu un uzsākt tās īstenošanu 2018.gadā. Saskaņā ar Ministru kabineta 2016.gada 13.decembra rīkojuma Nr.769 Par Latvijas valsts simtgades pasākumu plāna 2017.–2021. gadam īstenošanai piešķirtā valsts budžeta finansējuma sadalījumu” 1.pielikuma 55.punktu un informatīvo ziņojumu „Par Latvijas valsts simtgades svinību pasākumu plānu 2017. – 2021.gadam” (atbalstīts Ministru kabineta 2016.gada 13.decembra sēdē (prot. Nr.68 69.§)) Programmas izveide un īstenošana iekļauta Latvijas valsts simtgades svinību plānā, lai nodrošinātu, ka valsts noteiktā mācību satura un procesa ietvaros izglītojamie klātienē pieredz, izzina un iepazīt Latviju, aptverot tradicionālās kultūras vērtības un mūsdienīgās izpausmes caur mūziku, skatuves mākslu, vizuālo mākslu, literatūru, kino, arhitektūru, dizainu, kultūras mantojumu, t.sk., nemateriālo, Latvijas vēstures un kultūrvides piemēriem. Noteikumu projekts nosaka kārtību, kādā aprēķina un piešķir valsts budžeta finansējumu Programmas īstenošanai no 2018.gada 1.septembra līdz 2018.gada 31.decembrim izglītības iestāžu, kuras īsteno vispārējās un profesionālās izglītības programmas, dibinātājiem, kā arī Programmas attiecināmās izmaksas un finansējuma izlietošanas nosacījumus. 1. valsts budžeta finansējumu Programmas īstenošanai piešķir izglītības iestāžu dibinātājiem, kuru dibinātās izglītības iestādes īsteno vispārējās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas (turpmāk – izglītības programmas);
2. finansējuma saņēmējs nodrošina, ka Programmas ietvaros katram tās dibinātās izglītības iestādes izglītības programmas izglītojamajiem ir nodrošināta iespēja apmeklēt Programmas saturiskajām jomām atbilstošu pasākumu vismaz vienu reizi mācību semestra laikā. Attiecībā uz izglītojamajiem, kas apgūst izglītības programmas ieslodzījuma vietā, šis nosacījums attiecināms tiktāl, ciktāl tas nav pretrunā citu normatīvo aktu prasībām.
3. valsts budžeta finansējuma apmērs katram izglītības iestādes dibinātājam noteikts noteikumu projekta 1.pielikumā. Valsts budžeta finansējuma apmērs aprēķināts, izmantojot šādu formulu:

D = S x K, kurD – valsts budžeta finansējuma apmērs attiecīgajam dibinātājam;S – Valsts izglītības informācijas sistēmā ievadītais un apstiprinātais izglītojamo skaits izglītības programmās attiecīgā dibinātāja izglītības iestādēs 2017.gada 1.septembrī;K –7 *euro*7 *euro* apmērs uz vienu izglītojamo noteikts, ņemot vērā Izglītības un zinātnes ministrijas aplēses, plānojot kultūras pakalpojumu klāstu bērniem un jauniešiem, kas tika prezentētas starpnozaru darba grupā Programmas koncepcijas sagatavošanas gaitā, kā arī Programmas pilotprojektu rezultātus par vidējo nepieciešamo finansējuma apmēru uz vienu izglītojamo, lai nodrošinātu Programmas izpildi un mērķu sasniegšanu.Kopumā valsts budžeta finansējums izglītības iestāžu dibinātājiem sastāda 1 683 913 *euro*, kas paredzēts 181 izglītības iestāžu dibinātājiem (pašvaldībām, citām publiski atvasinātām personām, ministrijām, biedrībām, nodibinājumiem un komersantiem), kopumā nodrošinot 240 559 izglītojamo dalību Programmā. Programmas īstenošanai finansējuma saņēmējs nav tiesīgs piesaistīt izglītojamo vai to vecāku līdzmaksājumus.1. Programmas ietvaros tiek noteiktas šādas attiecināmās izmaksas (kas radušās laika posmā no 2018.gada 1.septembra līdz 2018.gada 31.decembrim) un segtas no piešķirtā valsts budžeta finansējuma:
	1. pasākuma ieejas maksa un biļešu izdevumi izglītojamajiem un personām, kas pavada grupu, atbilstoši Ministru kabineta 2009.gada 24.oktobra noteikumiem Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”;
	2. transporta izdevumi izglītojamo un personu, kas pavada grupu, atbilstoši normatīvajiem aktiem, kas nosaka pavadošo personu skaitu, nokļūšanai no un uz pasākuma norises vietu, atbilstoši Ministru kabineta 2009.gada 24.oktobra noteikumiem Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”;
	3. ja pasākums notiek izglītības iestādē vai izglītības iestādes dibinātāja izvēlētā norises vietā (iespējami tuvu izglītības iestādei), pasākuma tehniskās nodrošināšanas izmaksas (piemēram, skaņas un gaismas aparatūra, materiāli radošajai darbnīcai) un pasākuma nodrošinātāja personāla atlīdzība (piemēram, atlīdzība māksliniekiem, samaksa tehniskajiem darbiniekiem), pasākuma nodrošinātāja transporta izdevumi, lai nokļūtu pasākuma norises vietā.
2. Par finansējums izlietojuma efektivitāti un atbilstību normatīvajiem aktiem atbild izglītības iestāžu dibinātājs, finansējuma izlietojumā tam jāievēro šajā noteikumu projektā noteiktie nosacījumi un līguma par valsts budžeta finansējuma piešķiršanu noteikumi. Finansējuma izlietojumā izglītības iestādes dibinātājs var izvēlēties dažādus sadarbības modeļus, apvienojot vairāku tā skolu aktivitātes, veidojot vienotus pasākumus dažādām klašu grupām u.c. Finansējuma izlietojumā nav jānodrošina principa,- nauda seko skolēnam pieeja, bet iespējami efektīvi jāplāno tā izlietojums, nodrošinot, ka vismaz katram izglītojamajiem ir nodrošināta iespēja apmeklēt Programmas saturiskajām jomām atbilstošu pasākumu vismaz vienu reizi mācību semestra laikā.
3. Valsts budžeta finansējumu piešķir, pamatojoties uz starp Kultūras ministriju un izglītības iestādes dibinātāja noslēgtu līgumu par valsts budžeta finansējuma piešķiršanu.

Līgumā par valsts budžeta finansējuma piešķiršanu plānots iekļaut šādas būtiskās sastāvdaļas – līgumslēdzējpuses, to rekvizītus, valsts budžeta finansējuma apmēru, tā piešķiršanas mērķi, atskaišu par izlietoto finansējumu iesniegšanas termiņus un kārtību, kādā finansējuma saņēmējs veic pārskaitītā finansējuma vai tās daļas atmaksu (mēneša laikā pēc attiecīga pieprasījuma nosūtīšanas dienas, ja finansējums nav izlietots vai tas nav izlietots atbilstoši šiem noteikumiem vai līguma par valsts budžeta līdzekļu piešķiršanu nosacījumiem).1. Programmas ieviešanā un īstenošanā Kultūras ministrija ir izstrādājusi metodisko materiālu, kā arī nodrošina informāciju par pasākumiem kultūras jomā <https://www.km.gov.lv/lv/kultura/kultura-timekli/projekti/kulturas-norises-berniem-un-jauniesiem>

Finansējuma saņēmēji var izmantot minēto pasākumu apkopojumu, kā arī apmeklēt citus pasākumus, kas nav iekļauti minētā materiālā, bet atbilst noteikuma projektā minētajiem saturiskajiem kritērijiem.Programmas ietvaros tiek atbalstītas tādas metodes un formas kā izglītojamo mācību ekskursijas, profesionālo kultūras un mākslas institūciju (teātri, muzeji, bibliotēkas, arhīvi) apmeklējumi, radošo apvienību, kultūras jomas nevalstisko organizāciju piedāvātie kultūras projektu apmeklējumi, kā arī līdzdalība tādos pasākumos, kuri ietver kompleksu jeb starpdisciplināru pieeju saturiskajos jautājumos un izmantotajos izpausmes līdzekļos u.c. Īpaša uzmanība veltāma aktīvai izglītojamo iesaistei projekta norisēs, kas var notikt konkrētā pasākuma ietvaros, t.i., multimediāli projekti, interaktīvas darbnīcas, performances, kurās izglītojamie kļūst par aktīviem dalībniekiem, kā arī īstenojot tā saucamās „pirms” un „pēc” darbības, sagatavojot skolēnus gaidāmajam notikumam un veicot refleksiju par pieredzēto un sasaisti ar pārējo mācību procesu.Programmas īstenošanā veicama sadarbība ar kultūras institūcijām, radošajām personībām un citiem partneriem, kas ļauj dziļāk iepazīt kultūras rašanās, izpausmju un izmantojuma daudzveidību cilvēka un valsts dzīvē.Programmas norises var īstenot vietējās pašvaldības teritorijā (skolā, kultūras centrā, muzejā u.tml.) vai arī dodoties izbraucienos uz norises vietu (teātros, koncertzālēs u.tml.).1. Noteikumu projekta 2.pielikumā ir noteikta pārskata par piešķirtā finansējuma izlietojumu un sasniegtajiem kvantitatīvajiem rādītājiem veidlapa, kura sagatavošanai, pārbaudei, parakstīšanai un iesniegšanai lieto informācijas sistēmu „Ministriju, centrālo valsts iestāžu un pašvaldību budžeta pārskatu informācijas sistēma”, atbilstoši normatīvajiem aktiem par kārtību, kādā Valsts kase nodrošina elektronisko informācijas apmaiņu.35 2.pielikumā ir jāsniedz Programmas saturiskais pārskats par sasniegtajiem kvantitatīvajiem rādītājiem, tajā skaitā norādāma informācija par Programmas saturiskajām jomām, kurā pasākumi notikuši un izglītojamo skaits (attiecīgajā pasākumā attiecīgajā klašu grupā)” (ja pret attiecīgo pasākumu ir ielikta atzīme “X”, tad norāda attiecīgajā klasē izglītojamo skaitu, kas apmeklējuši pasākumu.
2. Noteikumu projekts paredz, ka par valsts budžeta finansējuma izlietojuma atbilstību šo noteikumu prasībām un citiem normatīvajiem aktiem (tajā skaitā Publisko iepirkumu likumam un citiem iekšējiem un ārējiem normatīvajiem aktiem, kas regulē attiecīgā finansējuma saņēmēja darbību un rīcību ar finanšu līdzekļiem) atbild izglītības iestādes dibinātājs.
 |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādes gaitā ir notikušas konsultācijas ar Izglītības un zinātnes ministriju, Latvijas Pašvaldību savienību, Projekta „Skola 2030” ekspertiem. Ir notikušas prezentācijas un diskusijas Latvijas memoriālo muzeju darbinieku apvienības 2017. gada ziemas seminārā, Latvijas muzejpedagogu 6.seminārs „Nedarbnīca” 2018.gada 16.aprīlī, kā arī novadu un atsevišķu izglītības iestāžu rīkotos semināros un konferencēs. |
| 4. | Cita informācija | Programmas izveidē un noteikumu projekta izstrādē tika ņemta vērā starptautiskā pieredze.Programma Norvēģijā pastāv kopš 2. pasaules kara, kad tika nolemts, ka nepieciešamas organizācijas, kas organizē koncertu, teātru un vizuālās mākslas piedāvājumu turnejas. Tā bija „*Enlightenment should be spread out of the cities*” pieeja. Kopš 1968. gada notika nacionālā līmenī rīkoti koncerti jauniešu auditorijām; vēlāk tos ar pašvaldību iesaisti organizēja arī reģionālos un vietējos līmeņos. 2000.gadā aktualizējās jautājums par piedāvājuma paplašināšanu, tāpēc mūzikai pievienojās vēl 5 citas mākslas jomas, no kurām viena – kultūras mantojums – atrodas pašvaldību pārziņā. 2001.gadā tika izveidota nacionālā programma „*Den kulturelle skolesekken*” (*The Cultural Rucksack. A National Programme for Arts and Culture in Norvegian Schools*); 2008.gadā – *White Paper on Cultural Rucksack*, kas bija politiskā vienošanās par šādas nacionālas programmas ieviešanu valsts mērogā. No paša sākuma programma tika veidota tā, ka skolēni ir gan tās auditorija, gan dalībnieki. Programmas finansējums visu laiku bijis no diviem avotiem: Nacionālās loterijas un valsts budžeta. Projektu administrēšanas izmaksas uz vietām tiek segtas no pašvaldību budžeta. 2009.gadā Norvēģijas Kultūras ministrija finansēja trīs gadu neatkarīgu pētījumu, ko 2015.gadā publicēja Norvēģijas Mākslas padome (*Arts Council Norway*) <http://www.kulturradet.no/documents/10157/a7464045-2cb6-4988-9948-ffd834508a5d>. Skolēnu līdzdalību projektā, sadarbojoties ar projekta ieviešanas komandu, 2013.gadā pētījis arī Pols Kolards (*Paul Collard*) no starptautiskā nodibinājuma „*Creativity, Culture and Education*” (kopsavilkums un pilns ziņojuma teksts pieejams <http://www.creativitycultureeducation.org/student-participation-in-the-cultural-rucksac>).Līdzīgas programmas tiek īstenotas arī citviet, piem., „*Creative Partnerships*” Lielbritānijā (<http://www.creativitycultureeducation.org/creative-partnerships>), kur akcents tiek likts uz radošo profesionāļu klātbūtni skolās, iesaistoties ilgstošos projektos. Šī pieredze plaši pārņemta arī Eiropas Savienības līmenī, taču tā aptver šaurāku dalībnieku loku. Portugālē ar EEA grantu palīdzību 2009.-2014.gadā (apkopums par paveikto atrodams <http://www.eeagrants.gov.pt/en/en-news/863-pt09-closing-of-the-cultural-footprint-arts-and-education-programme>) tika īstenota programma "Cultural Footprint - Arts and Education", kas aptvēra 75 skolas un sniedza ievērojamu atbalstu 9 mākslas projektu izveidei. Arī šī pieredze ir noderīga projekta „Latvijas skolas soma” satura un ieviešanas izveidē, taču arī tā neaptver visus skolēnus un neveido tiešu saikni ar izglītības sistēmu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kuras īsteno vispārējās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas, 240 559 izglītojamie šajās programmās, kā arī 181 šo izglītības iestāžu dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Programmas kā ilgtermiņa sistēmiskas darbības ieviešana sniegs būtisku ieguldījumu zināšanu ekonomikai atbilstošas izglītības kvalitātes sekmēšanā, sabiedrības saskaņas veicināšanā un sociālās atstumtības mazināšanā, izrādot rūpes par bērniem un jauniešiem un izmantojot inovatīvus, pedagoģiski pamatotus paņēmienus jēgpilnai un izjustai valstiskās piederības sajūtas stiprināšanai un sabiedrības integrācijai visā izglītības sistēmā. Programmas darbības, kas nodrošinās Latvijas vērtību un mūsdienīgo aspektu iepazīšanu klātienē, jēgpilnā un interaktīvā procesā, sniegs ieguldījumu arī 21.gadsimta pasaulei atbilstošas nodarbinātības sekmēšanā – radošajās industrijās, starpnozaru un zināšanu pārneses projektos u.tml.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Saskaņā ar likumu „Par valsts budžetu 2018.gadam” 2018.gadā valsts budžeta piešķīrums izglītības iestāžu dibinātājiem sastāda 1 683 913 *euro*, kas paredzēts 181 izglītības iestāžu dibinātājiem. Saskaņā ar 2016.gada 13.decembra rīkojumu Nr.769 „Par Latvijas valsts simtgades pasākumu plāna 2017.–2021. gadam īstenošanai piešķirtā valsts budžeta finansējuma sadalījumu” programmas ieviešanai paredzēts finansējums 2019. – 2021.gadā katru gadu 3,5 milj. *euro*. Plānots, ka 2019. – 2021.gadam finansējuma apjoms mācību gadā veidos 14 *euro* uz vienu izglītojamo. Ministru kabineta 2016. gada 13. decembra rīkojumā Nr. 769 „Par Latvijas valsts simtgades pasākumu plāna 2017.–2021. gadam īstenošanai piešķirtā valsts budžeta finansējuma sadalījumu”” 55.punktā norādītais finansējums paredzēts: - 1 683 913 euro apmērā Programmas īstenošanai izglītības iestāžu dibinātājiem, kuru dibinātās izglītības iestādes īsteno vispārējās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas; - 250 000 euro Programmas atklāšanas pasākuma īstenošanai Rīgā (tajā skaitā dalībnieku ēdināšana un transporta izdevumi) - 350 000 euro Valsts kultūrkapitāla fonda mērķprogramma programmas satura (piedāvājuma) veidošanai;- 66 087 euro Programmas sagatavošanas un ieviešanas izdevumi (metodikas izstrāde, semināru un forumu nodrošināšana u.c.). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktu Kultūras ministrijas mājaslapā sadaļā „Sabiedrības līdzdalība” 2018.gada 1.jūnijā publicēts paziņojums par līdzdalības iespējām tiesību aktu projekta izstrādē.  |
| 2. | Sabiedrības līdzdalība projekta izstrādē | Noteikumu projekta izstrādē ir notikušas konsultācijas ar biedrību „Izglītības attīstības centrs”, *British Council* (Britu padomi Latvijā) un Mūžizglītības un kultūras institūtu „VITAE”.Programmas ietvaros tās īstenošanas mehānismi tika aprobēti pilotprojektos 2016. un 2017.gada rudenī. 2016.gada septembrī – decembrī pilotprojekti tika īstenoti trīs pašvaldību 8 skolās (Rīgā, Daugavpilī un Brocēnu novadā) un apliecināja, ka, efektīvi plānojot finanšu resursus un darbības, iespējams panākt būtiskas izmaiņas. 2016.gadā Brocēnos projekta darbības aptvēra visu Brocēnu novada mācību iestāžu – Brocēnu vidusskolas, Blīdenes, Remtes un Gaiķu pamatskolu skolēnus; kopumā norisēs piedalījās 614 skolēni, aptverot teātra, mūzikas, vizuālās mākslas, laikmetīgās dejas, arhitektūras, kino, literatūras, kultūras mantojuma un sava novada iepazīšanu. Rīgā projekta norisēs piedalījās 1046 Juglas vidusskolas skolēni un 391 pamatskolas „Rīdze” skolēns, modelējot lielas vidusskolas un mazākas pamatskolas plānošanu un norises projekta īstenošanā. Daugavpilī projekta darbības aptvēra Daugavpils 10.vidusskolas (īsteno mazākumtautību izglītības programmu) un Daugavpils Vienības pamatskolas skolēnus. Vienības pamatskolā mācās 553 skolēni, pasākumu dalībnieku skaits aptvēra 664 skolēnus, kas nozīmē, ka daži piedalījās vairākos pasākumos. Līdzīgi Daugavpils 10.vidusskolā mācījās 730 skolēni un projektā piedalījās 761 skolēns. Daugavpils skolu gadījumā liela nozīme tika likta uz skolu sadarbības veicināšanu līdzekļu efektīvai izmantošanai un dziļākai satura izpratnei. 2017./2018. mācību gada rudens semestrī pilotprojekti tika īstenoti Jelgavas, Limbažu, Ventspils un Viļakas novados. Laika posmā no 1. novembra līdz 15. decembrim šajās pašvaldībās viesojās ar Valsts Kultūrkapitāla fonda (VKKF) atbalstu sagatavotās mobilās izrādes un koncerti, kas 2017. gadā tika izveidoti īpaši Programmas vajadzībām. Vienlaikus skolēni piedalījās arī citās norisēs vietējos muzejos, kā arī galvaspilsētā esošās kultūras norisēs un iestādēs. Jelgavas novadā pilotprojekta ietvaros pasākumi notika Jelgavas novada 12 vispārizglītojošās skolās un 1 profesionālās ievirzes skolā (Jelgavas novada mākslas un mūzikas skola, kas realizē savas programmas mācību punktos vispārizglītojošo skolu telpās), sasniedzot mērķauditoriju 799 skolēnus no 1. –12.klasei. Limbažu novadā iespēja piedalīties dažādās aktivitātēs tika sniegta visu Limbažu novada vispārizglītojošo skolu 1. –12. klašu izglītojamiem; pasākumos pavisam piedalījās 1028 izglītojamie. Ventspils novadā daudzveidīgās norisēs piedalījās 445 1. – 9.klašu skolēni, savukārt Viļakas novadā 304 1. – 12.klašu skolēni.  |
| 3. | Sabiedrības līdzdalības rezultāti | Pilotprojekti ieviesti veiksmīgi. Pilotprojektu rezultāti apstiprināja izstrādātā modeļa dzīvotspēju un atbilstību mācību satura un izglītības iestādes darba prasībām. Vienlaikus aktualizējās arī skolu vietējā līmeņa sadarbības un pašvaldības nozīmēta koordinatora lielā loma. Izvērtējot pilotprojektu rezultātus, tika samazināts iesniedzamo pārskatu skaits un tajos iekļaujamās informācijas apjoms.Sabiedrības līdzdalības ietvaros ir saņemti priekšlikumi un jautājumi no 10 pašvaldībām. Pašvaldības konceptuāli atbalsta Projekta tālāku virzību, saņemti atsevišķi priekšlikumi saistībā ar attiecināmajām izmaksām, finansējuma aprēķināšanas kārtību un izglītojamo skaita precizēšanu, kas daļēji ņemti vērā, kā arī papildināta anotācija ar skaidrojumiem.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | 181 izglītības iestāžu dibinātāji, izglītības iestādes un Kultūras ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo sistēmu |
| 3. | Cita informācija | Nav |

Kultūras ministre D.Melbārde

 Vīza: Valsts sekretāra p.i. B.Zakevica

Tūna 67330219

Aija.Tuna@km.gov.lv